Brot 45 ökumanna voru mynduð á Nýbýlavegi í Kópavogi í gær . Fylgst var með ökutækjum sem var ekið Nýbýlaveg í vesturátt , á móts við Nýbýlaveg 56 . Á einni klukkustund , eftir hádegi , fóru 486 ökutæki þessa akstursleið og því óku allnokkrir ökumenn , eða 9% , of hratt eða yfir afskiptahraða . Meðalhraði hinna brotlegu var 62 km/klst en þarna er 50 km hámarkshraði . Sá sem hraðast ók mældist á 72 . Vöktun lögreglunnar á Nýbýlavegi er liður í umferðareftirliti hennar á höfuðborgarsvæðinu , en þess má geta að bjart og blautt var á meðan hraðamælingunni stóð .